CELEX: C2007/170/23
Language: da
Date: 2007-07-21 00:00:00
Title: Sag C-240/07: Anmodning om præjudiciel afgørelse indgivet af Bundesgerichtshof (Tyskland), den 16. maj 2007 — Sony Music Entertainment (Germany) GmbH mod Falcon Neue Medien Vertrieb GmbH

21.7.2007   
            
            
               DA
            
            
               Den Europæiske Unions Tidende
            
            
               C 170/13
            
         Anmodning om præjudiciel afgørelse indgivet af Bundesgerichtshof (Tyskland), den 16. maj 2007 — Sony Music Entertainment (Germany) GmbH mod Falcon Neue Medien Vertrieb GmbH
   (Sag C-240/07)
   (2007/C 170/23)
   Processprog: tysk
   Den forelæggende ret
   Bundesgerichtshof
   Parter i hovedsagen
   
      Sagsøger: Sony Music Entertainment (Germany) GmbH
   
      Sagsøgt: Falcon Neue Medien Vertrieb GmbH
   Præjudicielle spørgsmål
   
               1)
            
            
               Finder den fastsatte beskyttelsestid i artikel 10, stk. 2, i Europa-Parlamentets og Rådets direktiv 2006/116/EF (1) af 12. december 2006 om beskyttelsestiden for ophavsret og visse beslægtede rettigheder (beskyttelsestidsdirektivet) anvendelse, selv om det pågældende emne ikke på noget tidspunkt har været beskyttet i den medlemsstat, hvor beskyttelse kræves?
            
         
               2)
            
            
               Såfremt spørgsmål 1 besvares bekræftende:
               
                           a)
                        
                        
                           Forstås der ved national lovgivning som omhandlet i beskyttelsestidsdirektivets artikel 10, stk. 2, også medlemsstaternes lovgivning om beskyttelse af rettighedshavere, der ikke er statsborgere inden for Fællesskabet?
                        
                     
                           b)
                        
                        
                           Finder den i beskyttelsestidsdirektivet fastsatte beskyttelsestid i henhold til direktivets artikel 10, stk. 2, også anvendelse på emner, som på den i direktivets artikel [10], stk. 1, nævnte dato ganske vist opfyldte kriterierne for beskyttelse efter Rådets direktiv 92/100/EØF (2) af 19. november 1992 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret, men hvor indehaverne af rettighederne til disse emner ikke er statsborgere inden for Fællesskabet?
                        
                     
         
      (1)  EFT L 372, s. 12.
   
      (2)  EFT L 346, s. 61.